कर’ना भाइरासजों मोगा मोगि जानांनाय दिल्लीनि नोगोरारिफोरनि थाखाय मैया दिल्लीनि गाहाइ मन्थ्रि अरबिन्द केजरीवाला मोनसे गिदिर खौरां फोसावदों। केजरीवाला बुंदोंदि, दिल्लीआव कर’ना भाइरासजों जिउ गारनो गोनां जानाय मोनफ्रोमबो न’खरफोरनो 50 रोजा रांनि अनसुंथाय होनाय जागोन। आरो बेजों लोगोसेनो बियो बुंबावयोदि, जायखि जाया सोरनिबा न’खराव हाजिरा एबा खामानि मावना जाग्रा सुबुंनि जिउ गारनो गोनां जायोब्ला बै सुबुंनि नखरनो दानसेयाव 2500 रां पेन्सन महरै होनाय जागोन।